钦定古今图书集成/历象汇编/岁功典/第077卷 > 同管记陆瑜九日观马射 陈后主
## 钦定古今图书集成/历象汇编/岁功典/第077卷 > 同管记陆瑜九日观马射 陈后主

晴朝丽早霜，秋景照堂皇。干惨风威切，荷雕池望荒。
楼高看雁下，叶散觉山凉。歇雾含空翠，新花湿露黄。
飞禽接斾影，度目转铍光。连翻北幽骑，驰射西园傍。
勒移玛瑙色，鞭起珊瑚扬。已同过隙远，更异良弓藏。
且观千里汗，仍瞻百步杨。非为从逸赏，方追塞外羌。